
22 DR.31.3.2003 
 
kepada 2.5% pada tahun kedua, tetapi tahun ketiga, normal balik seperti mana kadar-kadar 
yang sebelum itu. 

Sebab itu kita perhatikan sekarang, bila sampai masuk tahun ketiga, mereka ini 
tidak mampu lagi membayar ansuran bulanan rumah tersebut.  Ini akan menimbulkan 
masalah yang cukup besar kepada ekonomi negara selepas daripada itu dan menyebabkan 
bilangan yang terlibat dengan NPL lebih besar.  Sebab itu time adalah penting, waktu 
adalah penting dari segi kelulusan permohonan-permohonan ini.  Sebab itu kita kena ingat, 
Tuan Yang di-Pertua, tujuannya untuk mempercepatkan permohonan ini.  Itu tidak ada lain.   

Kemudian, Tuan Yang di-Pertua, pada masa yang sama, kita melihat bahawa 
dalam seksyen 204B, pihak berkuasa negeri boleh meluluskan serah balik mana-mana 
satu, dua atau banyak lot di bawah pemegangan pemilik yang sama untuk diberi milik 
semula mengikut permohonan pemilik sama tersebut.  Maknanya kalau dulu banyak lot, 
hendak jadikan satu lot, sama ada tiga atau empat lot.  Ia macam cantuman.  Jadi, saya 
perhatikan di antara beberapa masalah, sekarang ini sudah ada satu trend.  Beberapa 
negeri sudah tidak hendak pakai lagi QT atau qualified title.  Sudah banyak negeri.  Negeri 
Sembilan sudah mula, beberapa negeri sudah mula kerana qualified title ini…. 

Timbalan Yang di-Pertua [Dato’ Haji Muhamad bin Abdullah]:  Yang Berhormat 
pergi ke negeri ini apa pasal?  Ini 54B, apa semua, Yang Berhormat.  Ini Kuala Lumpur.  
Tolonglah ya.  Kalau contoh satu, dua cukuplah. 

Tuan Mohd. Apandi bin Haji Mohamad:  Ini ada bersangkutan.  Bukan kata apa, 
kita memberitahu supaya pengalaman ini ditiru oleh jawatankuasa kerja tanah.  Itu sahaja.  
Pengalaman ini patut diambil kira oleh jawatankuasa kerja tanah kerana tambahan pula 
menteri ada.  Kalau dia boleh ambil kebaikan-kebaikan dari negeri lain, dia adopt, Yang 
Berhormat bagi Wangsa Maju pun senang hati.  Kalau tidak, semua orang pakat jumpa dia 
pasal masalah ini.  Sekarang ini masalahnya Kuala Lumpur ini banyak tidak adopt 
kebaikan-kebaikan yang ada pada negeri-negeri lain.  Kalau dia sudah adopt, tidak payah 
kita bentang undang-undang ini.  Kalau dia sudah adopt bersama-sama negeri lain, tidak 
payah kita bentang hari ini.  Tidak rugi masa kita semua.  Tetapi dia adopt ini kerana 
hendak ikut negeri-negeri yang lain.  Itu masalah sekarang ini. 

Sebab itu sekarang ini, misal kata, contoh.  Ada bangunan-bangunan lama di 
sekitar Kuala Lumpur, Kepong dan sebagainya, bangunan lama daripada rumah-rumah 
yang dulu mungkin jauh dari jalan besar, tiba-tiba dibina jalan besar.  Bila dibina jalan 
besar, maka rumah yang dulu jauh dari jalan besar, sudah berhadapan dengan jalan besar.  
Bila berhadapan dengan jalan besar, Dewan Bandaraya Kuala Lumpur kata mesti angkat 
permohonan supaya diluluskan untuk dibuat bangunan rumah kepada bangunan berniaga. 

Tetapi satu kesilapan yang dilakukan oleh Dewan Bandaraya Kuala Lumpur di 
bawah jawatankuasa kerja tanah di mana kelulusan ini diberi walaupun pihak pemaju tidak 
membuat bayaran kepada Lembaga Juruukur  Tanah untuk mengeluarkan hak milik kekal.  
Kalau ini berterusan, Kuala Lumpur akan menghadapi masalah selepas daripada ini kerana 
orang lain semua sudah hendak pakai final title, tiba-tiba Kuala Lumpur yang sepatutnya 
menjadi model kepada negeri-negeri lain, masih hendak mengekalkan qualified title, hak 
milik sementara. 

Ini minta pihak kementerian ambil perhatian kerana akan banyak berlaku masalah 
selepas daripada ini kerana qualified title memang tidak ada batasan.  Memang tidak ada 
tanda sempadan.  Kalau tidak ada tanda sempadan, bagaimana rujukan boleh dibuat 
selepas daripada itu?  Ini banyak berlaku kerana kita kena ingat, yang masalah banyak 
timbul di Kuala Lumpur ini kerana hanya ada plan, di plan ada layout tersebut, tetapi di 
padang batu-batu sempadan banyak tidak ada.  Sama ada tidak ditanam, hilang ataupun 
oleh kerana kesan daripada pembangunan dan sebagainya, banyak berlaku begitu. 

Sebab itu, sekarang ini, sepatutnya Kuala Lumpur ikut trend Negeri Sembilan yang 
sudah tidak hendak pakai lagi qualified title, terus kepada hak milik kekal dan ini juga 
termaktub dalam beberapa undang-undang tanah negeri yang juga tidak lagi mahu 
menggunakan hak milik sementara.  Sebab itu, saya minta kalau boleh, selepas daripada 
ini, Wilayah Persekutuan Kuala Lumpur try to get rid of qualified titles, teruskan dengan hak 
milik kekal supaya tuan pemilik tanah ini akan dapat membuat bayaran kepada Lembaga.  



Sebab itu kita perhatikan sekarang, bila sampai masuk tahun ketiga, mereka ini tidak mampu lagi membayar ansuran bulanan rumah tersebut. Ini akan menimbulkan masalah yang cukup besar kepada ekonomi negara selepas daripada itu dan menyebabkan bilangan yang terlibat dengan NPL lebih besar. Sebab itu time adalah penting, waktu adalah penting dari segi kelulusan permohonan-permohonan ini. Sebab itu kita kena ingat, Tuan Yang di-Pertua, tujuannya untuk mempercepatkan permohonan ini. Itu tidak ada lain. Kemudian, Tuan Yang di-Pertua, pada masa yang sama, kita melihat bahawa dalam seksyen 204B, pihak berkuasa negeri boleh meluluskan serah balik mana-mana satu, dua atau banyak lot di bawah pemegangan pemilik yang sama untuk diberi milik semula mengikut permohonan pemilik sama tersebut. Maknanya kalau dulu banyak lot, hendak jadikan satu lot, sama ada tiga atau empat lot. Ia macam cantuman. Jadi, saya perhatikan di antara beberapa masalah, sekarang ini sudah ada satu trend. Beberapa negeri sudah tidak hendak pakai lagi QT atau qualified title. Sudah banyak negeri. Negeri Sembilan sudah mula, beberapa negeri sudah mula kerana qualified title ini.... Timbalan Yang di-Pertua [Dato' Haji Muhamad bin Abdullah]: Yang Berhormat pergi ke negeri ini apa pasal? Ini 54B, apa semua, Yang Berhormat. Ini Kuala Lumpur. Tolonglah ya. Kalau contoh satu, dua cukuplah. Tuan Mohd. Apandi bin Haji Mohamad: Ini ada bersangkutan. Bukan kata apa, kita memberitahu supaya pengalaman ini ditiru oleh jawatankuasa kerja tanah. Itu sahaja. Pengalaman ini patut diambil kira oleh jawatankuasa kerja tanah kerana tambahan pula menteri ada. Kalau dia boleh ambil kebaikan-kebaikan dari negeri lain, dia adopt, Yang Berhormat bagi Wangsa Maju pun senang hati. Kalau tidak, semua orang pakat jumpa dia pasal masalah ini. Sekarang ini masalahnya Kuala Lumpur ini banyak tidak adopt kebaikan-kebaikan yang ada pada negeri-negeri lain. Kalau dia sudah adopt, tidak payah kita bentang undang-undang ini. Kalau dia sudah adopt bersama-sama negeri lain, tidak payah kita bentang hari ini. Tidak rugi masa kita semua. Tetapi dia adopt ini kerana hendak ikut negeri-negeri yang lain. Itu masalah sekarang ini. Sebab itu sekarang ini, misal kata, contoh. Ada bangunan-bangunan lama di sekitar Kuala Lumpur, Kepong dan sebagainya, bangunan lama daripada rumah-rumah yang dulu mungkin jauh dari jalan besar, tiba-tiba dibina jalan besar. Bila dibina jalan besar, maka rumah yang dulu jauh dari jalan besar, sudah berhadapan dengan jalan besar. Bila berhadapan dengan jalan besar, Dewan Bandaraya Kuala Lumpur kata mesti angkat permohonan supaya diluluskan untuk dibuat bangunan rumah kepada bangunan berniaga. Tetapi satu kesilapan yang dilakukan oleh Dewan Bandaraya Kuala Lumpur di bawah jawatankuasa kerja tanah di mana kelulusan ini diberi walaupun pihak pemaju tidak membuat bayaran kepada Lembaga Juruukur Tanah untuk mengeluarkan hak milik kekal. Kalau ini berterusan, Kuala Lumpur akan menghadapi masalah selepas daripada ini kerana orang lain semua sudah hendak pakai final title, tiba-tiba Kuala Lumpur yang sepatutnya menjadi model kepada negeri-negeri lain, masih hendak mengekalkan qualified title, hak milik sementara. Ini minta pihak kementerian ambil perhatian kerana akan banyak berlaku masalah selepas daripada ini kerana qualified title memang tidak ada batasan. Memang tidak ada tanda sempadan. Kalau tidak ada tanda sempadan, bagaimana rujukan boleh dibuat selepas daripada itu? Ini banyak berlaku kerana kita kena ingat, yang masalah banyak timbul di Kuala Lumpur ini kerana hanya ada plan, di plan ada layout tersebut, tetapi di padang batu-batu sempadan banyak tidak ada. Sama ada tidak ditanam, hilang ataupun oleh kerana kesan daripada pembangunan dan sebagainya, banyak berlaku begitu. Sebab itu, sekarang ini, sepatutnya Kuala Lumpur ikut trend Negeri Sembilan yang sudah tidak hendak pakai lagi qualified title, terus kepada hak milik kekal dan ini juga termaktub dalam beberapa undang-undang tanah negeri yang juga tidak lagi mahu menggunakan hak milik sementara. Sebab itu, saya minta kalau boleh, selepas daripada ini, Wilayah Persekutuan Kuala Lumpur try to get rid of qualified titles, teruskan dengan hak milik kekal supaya tuan pemilik tanah ini akan dapat membuat bayaran kepada Lembaga.